Downloaded from YTS.MX
Official YIFY movies site: YTS.MX
1942 BOMBAY
POLITI
Det er Bombay politi.
Alle bør komme fredeligt ud.
Tomhændet.
Hvis nogen prøver at spille smart,
vil de tilbringe resten af livet bag tremmer.
Alle bør stille og roligt komme ud.
Det er for jeres egen sikkerheds skyld.
Vanskeliggør ikke vores job.
Oprethold ro og orden.
- Hvad er 25 plus 25? - Halvtreds!
- Forstår I det nu? Godt. - Ja.
Børn, det er vores salt.
1930 SURAT
Vi har fulgt Gandhi jis råd og lavet dette salt
med vores egne hænder i Salt Satyagraha-bevægelsen.
Men hvorfor sagde Gandhi ji det?
Usha, du får to pakker for at stille sådan et intelligent spørgsmål.
Briterne betragter os som deres slaver.
Så Gandhi ji blev vred og sagde: "Briterne kan gå ad helvede til."
Så tog han flaget og dannede Salt-bevægelsen.
Her er børn.
Længe leve Mahatma Gandhi!
Slå ikke min lærer!
Længe leve Mahatma Gandhi!
Nej!
Slå ham ikke.
Slå ikke min lærer.
Vande Mataram.
- Far! - Hun blev slået af politiet.
Nu er hun terrorist.
Mor, briterne er onde mennesker.
De slog min lærer.
- Og mig. - Kom.
- Nej, far.
Far, nej.
Din far er dommer.
- Det burde du have tænkt på. - Far!
- Send hendes mad ind. - Far, åbn døren!
Far!
Det er sibiriske traner.
De flyver hele vejen fra Sibirien og over Himalayas tinder.
Jeg vil også flyve.
Hvor vil du få vinger fra?
Hvad så, hvis du ikke har vinger?
Du har hele verden nu.
- Radio? - Ja.
Jeg fik den fra London, kun til dig.
Nu vil alle nyheder og sange fra hele verden komme flyvende.
Vinger.
1942 BOMBAY
Vi kræver retfærdighed!
Der er undtagelsestilstand.
En britisk officers jeep kørte en lille pige over.
Hvor længe skal briterne undertrykke os?
Og hvor længe skal vi lide?
Briter, stop tyranniet!
Stop tyranniet!
- Briter, stop tyranniet! - Stop tyranniet!
Vi kræver retfærdighed!
- Briter, stop tyranniet! - Stop tyranniet!
Balbir!
Frygt får folk til at glemme deres ansvar.
Du gjorde det rette i dag.
Nu er det på tide, at I bærer større ansvar for jeres land.
Alle kommer til kongreskontoret i morgen.
- Jai Hind. - Jai Hind.
- Jai Hind! - Jai Hind!
DOMMER HARIPRASAD
Premierminister Winston Churchill har rejst rundt i Storbritannien i dag.
Overalt indgød han tillid og viste målbevidsthed
i kampen om at vinde krigen.
Tusindvis var på gaderne for at se Churchill|
der viste sig med sin berømte cigar i munden.
- Churchill... -"Vi vil kæmpe på strandene."
Churchills tale i parlamentet
giver stadig genklang verden over.
Churchill inspirerer os her, mens han sidder i England.
Churchill har beskyttet os mod japanerne og tyskerne.
Så kører den igen om lovprisninger af Churchill.
Usha, vent et øjeblik.
Nu kommer den endelig.
Regeringen har givet mig en officiel bil på niveau med min status.
Indtil nu var jeg bare en dommer, nu bliver jeg hr. dommer.
Se lige.
Der kan sagtens sidde tre på bagsædet.
Hvad venter I på? Kom nu!
Churchills lakaj kan nyde Churchills bil helt alene.
Usha!
Far tvinger mig altid til at vælge.
Og nu...
...hvor han tager parti for briterne, hvordan kan jeg tage parti for ham?
Du har en pointe.
Men jeg endte med at knuse fars hjerte.
Jeg vidste ikke,
at det ville gøre så ondt at gøre det rette.
Hey!
Jeg er ikke så modig.
Er det mit mod, der tiltrækker dig?
Det er også en grund til,
at jeg vil være ved din side.
Før jeg siger, hvad I skal gøre,
så fortæl mig, hvad I kan gøre for at skaffe os frihed.
Hr. Balbir, min far har en smykkevirksomhed.
Jeg kan indsamle midler.
Jeg læser litteratur.
så jeg kan hjælpe med at skrive materiale.
Jeg læser medicin, så I får alle brug for min hjælp.
Det er sandt.
Fahad?
Jeg kan dø for mit land.
Også mig.
- Vil du også dø med mig? - Ja.
- Vi konkurrerer om at dø. - Så...
- Stop en halv! - Hr. Balbir,
Usha og Fahad er så gode venner,
at de vil skændes med bødlen om at komme først.
Sikke en konkurrence.
I to er ægte gandhianere.
Vi kan ikke tage nogens liv for vores land,
men vi kan ofre vores liv.
Og nu har britisk terror nået et punkt,
hvor ingen ved, hvornår en kugle
kan tage jeres liv.
Så vi må hellere komme i sving.
Selv de største revolutioner begynder med små initiativer.
Hent kongressens nyhedsbulletiner, brevpapir og så videre
fra Engineer Printing Press, og lever det til vores pakhus.
Hr. Kamat fremsætter høje krav, men giver små udbringningsopgaver.
Vi ville starte en revolution, og nu uddeler vi brochurer.
Er den ikke skøn?
En, to, tre, fire.
Lurer I?
- Nej! - Nej.
Vi er fra kongreskontoret.
Firdaus, lad dem være.
- Kom, lad os danse. - Kom.
- I vil nyde det.
Jeg har skrevet sangen.
Jeg komponerede den, sang den og optog den.
Ikke?
- Følg os! - Følg os!
Drej hende rundt!
Hvor skal du hen?
Hvad er alt det?
Det er
obduktionen af min musikradiostation.
Det er Anden Verdenskrig,
og briterne har forbudt alle private radiostationer.
Så jeg måtte begå mord.
Ram Manohar Lohia er blevet løsladt fra fængslet.
Det er dr. Ram Manohar Lohiad.
Lohia har intet match.
Hvorfor, Fahad?
Hvorfor? Tænk over det.
Alle tog til Amerika for at læse.
Hvorfor vælge Tyskland til sin doktorgrad?
Fordi alle tænkere er tyskere.
I en alder af 24
dannede han Congress Socialist Party i kongressen.
"Hvorfor"?
Han er kun to år ældre.
Og...
Han er født i en rig familie, men har helliget sin ungdom til frihedskamp.
Sådan er dr. Ram Manohar Lohia.
Han har ret.
Bare gør nar af mig.
Som om jeg idiot.
Ingen gør nar af dig.
Men du opfører dig, som om du er hans eneste følger i verden.
Nehru er hans helt,
men hr. Lohia skåner end ikke ham for kritik.
Du følger blindt en person, der er imod blindt følge.
KONGRESBULLETIN
HR. GANDHIS BØNNEMØDE I BOMBAY NÆSTE UGE
Far.
Vi plejer at skændes om briterne.
Men i dag gik du over grænsen.
Det er ikke kun en bil!
Det er mit livs bedrift.
Briterne gav mig den, men den er fortjent for mit hårde arbejde.
For min familie!
Briterne forstår selvrespekt.
De er ikke så slemme.
Nu da du har rejst emnet, så lad os diskutere det igennem.
Uanset alle dine undskyldninger
er det en kendsgerning, at briterne er tyranner og terrorister.
Jeg har intet andet end had tilovers for dem.
Gandhi har fået alle til at miste besindelsen.
Har du kun ansvar over for dit land?
Har du ikke ansvar over for din familie?
Du har været nummer et 14 gange i 15 års skolegang.
Du kan blive, hvad du vil.
Ødelæg ikke dit liv for dem.
Vær ærlig over for mig.
- Ønsker du ikke frihed? - Nej.
- Hvem skal lede landet? - Det gør vi. Sammen.
Fra Khyber til Kanyakumari, og Kohima til Kandahar...
Hvem forenede os som land?
Hvis ikke briterne, hvem så?
Skal de, som ikke engang kan gå på vejen, lede?
Der kan du se.
Hvor ringe du tænker om dit eget land.
Det hedder slaveri.
Briterne har stjålet vores evne til at tænke.
Derfor siger du: "Hvem, hvis ikke briterne?"
Vi, millioner af indere, vil lede vores land.
Vi smider alle dem ud, der tror, de leder Indien.
Du arbejder med kongressen, ikke?
Derfor eksploderer sandheden ud af dig...
Det er ilden i mig, der eksploderer, men...
Men jeg er hjælpeløs
på grund af din kærlighed.
Det er ikke
kærlighed,
men mine lænker, far.
Nej.
Usha.
Sværg,
at du intet har at gøre med kongressens aktiviteter.
Sværg.
Jeg bliver urolig.
Se mig ind i øjnene, og sværg.
Jeg sværger, at jeg intet har med kongressen at gøre.
Og aldrig får.
Jeg får det aldrig.
Nu trækker jeg vejret let.
Gå tilbage til dit arbejde.
Gå.
Usha, hvis du kunne møde en hvilken som helst person i verden,
hvem ville du så møde?
Gandhi ji, hvem ellers?
Og vi skal møde Gandhi ji.
Kom nu, smil.
Nu kan I stille spørgsmål fra Bapu.
Må jeg spørge om noget?
Jeg så politi udenfor.
Jeg tøvede lidt, da jeg så dem.
Hvordan overvinder vi vores indre frygt?
Det er et godt spørgsmål.
Men tænk på,
at hjertet, der huser frygt, også huser mod.
Nedbryd frygtens vægge,
og spred modets vinger og flyv.
For at sprede sine vinger betyder mod og tapperhed.
At sprede sine vinger betyder frihed for Indien.
Fyld hjertet med en sådan kærlighed til jeres land.
Der ikke er plads til anden form for kærlighed.
Fædrelandskærlighed kræver ofring.
Den kræver udholdenhed og afkald.
Mine unge patrioter, har I ægte beslutsomhed?
- Ja! - Ja!
Gandhi, ji, det er kun muligt på en måde.
Du bør få alle til at aflægge løfte om cølibat.
Nej. Retten til at vælge livsstil er jeres egen.
De, der ønsker at leve i cølibat, vil gøre det af egen fri vilje.
Med Gud som vidne...
- Med Gud som vidne... - Med Gud som vidne...
- ...vier jeg min krop... - ...vier jeg min krop...
- ...min sjæl... - ...min sjæl...
- ...mine sanser... - ...mine sanser...
...min sjæl og samvittighed...
...til mit land...
...og aflægger løfte om cølibat.
- Jai Hind. - Jai Hind.
Stop, Kaushik!
Stop.
Hvorfor afgav du ikke løftet med mig?
Hvad?
Du traf en afgørende beslutning for os begge...
På egen hånd.
Og nu bebrejder du mig?
Du stod ved min side, da det var let,
og når der skal ofres, vælger du at bakke ud?
Hvad var det for et offer?
Det var ofret, vi var nødt til at bringe sammen i dag.
Men jeg måtte gøre det alene.
Kaushik, måske græder du,
men mit hjerte er knust.
Og hvad med mit hjerte?
DEN 8. AUGUST 1942 GOWALIA TANK MAIDAN
Sådan et historisk øjeblik
beærer kun velsignede folks liv.
Offeret, vi bringer nu, vil bestemme,
om vores fremtidige generationer fødes i lænker
- eller under fri himmel. - Hvor er Kaushik?
I dag beder jeg briterne om at forlade Indien.
Forlad Indien!
Det bliver den endelige kamp mod briterne,
og jeg vil give jer sloganet til denne sidste kamp.
Kæmp eller dø!
- Kæmp eller dø! - Kæmp eller dø!
I dag i Bombay lancerede M.K. Gandhi det, han kaldte, Quit India-bevægelsen.
På morgendagens offentlige møde
vil kongressen udmelde sit handlingsprogram.
Regeringen fastslår, at beder man briterne om at forlade Indien,
når en krig raser,
er det en sabotagehandling fra kongressens side.
Vent og se.
Indien vil opnå uafhængighed inden årets udgang.
DEN 9. AUGUST1942
Ikke årets udgang. Jeg siger august eller september
eller senest til diwali.
Hvad tror du, Kaushik?
Tja...
Hvad skete der?
Hvad sker der?
Hvad sker der her? Fortæl!
Hvad sker der?
Vil nogen fortælle mig det?
Hvad er der sket?
Gandhi ji, Nehru ji, Patel ji og Maulana Azad
er alle blevet anholdt.
Politiet brugte tåregas.
Kongressen er nedlagt.
Hvad siger han?
Er kongressen nedlagt?
- Hey! - Politiet tager vores flag ned.
Vi hejser vores flag!
- Kæmp eller dø! - Kæmp eller dø!
Kæmp eller dø!
Usha!
Kæmp eller dø!
Så du tog til Gowalia Tank?
Briterne er tyranner.
De slår dig ihjel.
Den såkaldte "Quit India"-bevægelse
vandt ingen genklang hos Indiens loyale befolkning.
Kongressens ledere er anholdt over hele Indien.
Det må...
Jeg har en slem hovedpine.
Jeg tog til kongreskontoret,
men det er lukket af politiet.
Alle er gået under jorden.
Men jeg fandt det her.
Læs det.
Børn fra Gandhi jis Monkey Brigade blev tilbageholdt
uden mad og drikke i 24 timer.
Det er bare børn, Usha.
Briterne har ødelagt vores land.
Alle aviserne lyver.
Alt, hvad vi ser, tænker og siger,
bliver kontrolleret, og vi lader dem gøre det.
Fahad har ret.
Steg solen op i vest i dag?
Usha og Fahad enes om et punkt.
Fahad og jeg har den samme drøm.
Frihed.
De har skræmt alle avisredaktørerne.
De ser alle nyheder om oprøret og udelader det, hvorfor?
Fordi de giver mod.
Og radioen spreder allerede løgne for dem.
Den britiske regering fodrer os med opium.
Og vi labber det i os.
Tror I, vi kan udkonkurrere briternes løgne med de brochurer?
Løgne kan kun afsløres ved at sprede sandheden.
Spørgsmålet er, hvordan spreder vi sandheden?
Hvordan?
Kommunikation.
Tænk over det.
Hvorfor tabte vi i 1857?
Fordi vi ingen kommunikationsmidler havde.
Briterne kæmpede som en organiseret hær, mens vi...
Vi kunne ikke engang formidle et budskab til hinanden.
Men nu har vi en radio på hvert gadehjørne.
Vi åbner vores egen radiostation.
Vi taler til vores land, direkte.
Kan Churchill tale til verden, mens han sidder i England,
hvorfor kan vi så ikke også?
Selvfølgelig kan vi det.
Selv uuddannede mennesker kan lytte til radioen.
- God idé. - I to får os slået ihjel.
En radiostation er forbudt.
Jeg vil ikke hænges.
Antara?
Bhaskar?
Godt, glem det.
Alle ledere er anholdt.
Så hvem skal tale til befolkningen i radioen?
Vores ledere er bag tremmer,
men vi har optaget deres taler i kongressen.
Hvordan hjælper det?
Vi sender dem i vores radio.
Og vi spreder nyheden om oprør
fra kongressens bulletin til alle indere.
Lykkes det,
giver vi alle børn i Indien mulighed for at forsvare sig mod briterne.
Ja.
Radiostationens eneste formål er
at forene Indien og genantænde Quit India-bevægelsen.
Når folk lytter til radioen, vil de føle, at kongressen taler direkte til dem.
Lad os give den navnet...
Congress Radio.
Men hvordan åbner vi en radiostation?
Kan I huske ingeniør Firdaus?
Kæmp eller dø.
Min radiostation?
Anden Verdenskrig er i gang.
I vil overtræde loven.
Radiosendere er forbudt.
I bliver anklaget for forræderi, og briterne vil hænge os.
Tåber.
Vil du sælge os radiostationen?
- Hvad hedder du? - Jayanti.
Hvis du er Jayanti,
er jeg den store leder Mohammed Ali Jinnah.
Har du penge til en radiostation?
Det er mit spørgsmål.
Hvor meget?
Et kilo guld.
- Det får du. - Fire tusinde rupier.
Blot 551 rupier på ni dage.
Selv hvis vi sælger det her, har vi ikke 4.000.
Vi har søgt midler.
Hvad gør vi nu?
Vi lever i en sær verden.
Vi kan ikke starte en revolution uden penge.
Vi må droppe
drømmen om en radiostation.
Lad os gå, Fahad.
Hvad er det for en lugt?
Det er lugten fra jeres frustration.
Ikke nu. Jeg er ikke i humør.
Godt, luk øjnene.
Ikke nu.
Hun lytter ikke til mig.
I to, luk øjnene.
Kom nu, gør det.
Også dig.
Gør det!
Og forestil jer nu med lukkede øjne, hvordan 4.000 rupier ser ud.
Hvad ser I?
- Radio. - Radio.
Åbn øjnene nu.
Se her.
De må være mindst 4.000 værd.
Kan I se radioen nu?
Dem kan vi ikke tage imod.
Hvorfor ikke?
Jeg kan ikke som jer kæmpe på gaden.
Betragt det som mit bidrag til vores frihedskamp.
Kæmp eller dø.
Det vil også være mit slogan nu.
Ingeniøren sælger radioen.
Det her er radiostationen.
Det er mikrofonen, og det er antennetråden.
Man tilslutter antennen her.
Okay? Voila!
Nu indstiller I modtageren på 42,34.
Julie, kan du høre mig, synger jeg den her sang.
Selv hvis du ikke kan, synger jeg alligevel.
Den er tændt! Det virker!
Råb højere, og briterne finder os.
Fahad, det virker.
Godt, at det virker.
Men hvornår vi sender, er også vigtigt.
Kl. 20.30, når alle er hjemme.
Kl. 20.30? Da er det mørkt.
Hvad med din far?
Vi må have en kendingsmelodi.
Som All India Radio.
"Vande Mataram"?
Nej, den slutter vi med.
Som kongressens programmer.
Hvad med "Sare Jahan Se Accha"?
Den plade har vi ikke her.
Prøv på Muslim Leagues kontor.
Muslim League?
Ikke tale om. Det skaber problemer.
Jeg var medlem. Men jeg har meldt mig ud.
Hvorfor?
Jeg vil have uafhængighed,
ikke to lande.
Usha.
Det føles forkert.
Sangen er for springende.
Vi må have noget, der skaber den rigtige stemning.
Vi kan bare sige Congress Radio.
Nej. Det skal gøres korrekt.
Hvordan siger vi det korrekt?
Dette er Congress Radio.
Vi sender på frekvens 42,34.
Fra et sted i Indien til et andet sted i Indien.
Hver aften kl. 20.30.
NASIK BOMBAYS ADMINISTRATIVE OMRÅDE
Rør ikke ved radioen.
MOHANDAS KARAMCHAND GANDHI
NORD KANARA BOMBAYS ADMINISTRATIVE OMRÅDE.
Jeg siger til de unge...
Hvad er den station? Skru tilbage.
Vi nægter at skyde på vores egen befolkning.
Til soldater, der mangler mod...
AJMER AJMER-MERWARA-KEKRI-PROVINSEN
...har jeg intet at sige.
- Men hvis man... - Hvad er det for et radioprogram?
Det er en ny radiostation.
...stemningen i Indien vil være elektrisk.
CENTRALE PROVINSER
Lad den britiske regering bombe os...
Lad alle i Burhanpur få kendskab til radiostationen.
MAULANA AZAD 22-7-1939
Briterne er ikke klar til at give os vores ret.
ALL INDIA RADIO NEW DELHI
Og vores ret...
Du har ret.
Det er Maulana Azad, kongressens formand.
MILITÆRETS EFTERRETNINGSTJENESTE NEW DELHI
En oprørsradio er blevet sporet. På 42,34.
Og vi kan ikke lokalisere den.
Vi ser på det.
AKOLA BERAR-PROVINSEN
Medtag det i morgendagens bulletin.
Lyt til Congress Radio hver dag kl. 20.30.
Har nogen hørt det?
- Usha. - Goddag, far.
Så sent?
Jeg følger professor Chitnis' timer i folkeret.
Det er godt.
Fortsæt med det, og du bliver dommer som mig.
Præsenter mig for Chitnis.
Gerne, far.
Bapu ringede til os, før han kom i fængsel.
Kæmp eller dø.
Vi må befri vores land for slaveri.
- Har du spist aftensmad? - Ja.
Jeg er ikke sulten lige nu. Jeg spiser senere.
Okay.
Indiens befolkning er enige om intet mindre end komplet
og fortjent frihed.
Indien er ikke et land af kujoner...
Kongressen er blevet beskyldt for at falde briterne i ryggen.
Briterne er faldet i ryggen på os...
Vi må finde sammen og bryde kastens, religionens
og sprogets lænker.
Dette er en opfordring til kamp,
hvor de, der er villige til at risikere alt, bliver belønnet,
og de, der prioriterer selvbeskyttelse, ender som tabere.
Vi ved, at I hader den britiske regering.
Lyt til denne radio hver dag.
Unge frihedskæmpere må forene sig...
Stik ikke af. Vær stærke.
Det er Indiens endelige kamp for uafhængighed.
Og det stopper ikke nu.
Vi venter ikke.
Vi vil have frihed nu.
Vi må ikke miste vores selvtillid.
Vi er stolte over jeres offer for nationen.
Kæmp eller dø.
- Jai Hind. - Jai Hind.
Lohia ji, briterne har formået at knuse Quit India-bevægelsen.
Alle ledere er anholdt.
Vi er her stadig, Alok.
Og andre giver Quit India-bevægelsen nyt liv.
Pæren sprang.
Find en ny.
Vi har ikke nogen.
Fint, intet problem.
Congress Radio.
Navnet indikerer tydeligt, at kongresmedlemmer står bag.
Vi må tilkoble dem vores undergrundsbevægelse.
Jeg kan ikke se jer.
Tænd en tændstik.
- Sådan. - Meget bedre.
Hør,
radioen kan blive
vores mest magtfulde våben mod briterne.
En tændstik til?
Lohia ji, det var også den sidste.
- Er du også løbet tør for dem? - Ja.
Hvordan vil du skabe en revolution?
Bare rolig.
Mange tændstikker kan brænde ud,
men ilden i os vil aldrig slukke.
Aktiver alle undergrundsafdelinger i byerne.
Vi genopliver Quit India-bevægelsen i Congress Radio.
- Jai Hind. - Jai Hind.
INDIENS GUVERNØR PØBEL ANGRIBER DOMMER OG POLITI
POLITI MÅTTE ÅBNE ILD
ANHOLDT LEDERE
Rapporterne på bordet er helt klare.
Vi havde slået Quit India-bevægelsen ned, men den er blusset op med Congress Radio.
Anden Verdenskrig raser ved vores grænser.
Vil du have en intern konflikt i Indien?
Find Congress Radio.
Javel.
Det er Congress Radio.
Vi sender på frekvens 42,34.
Fra et sted i Indien...
Der er tusindvis af led i Indiens lænker,
bryd dem.
Skab en sådan styrke i alle landsbyer...
Efter at have opsnappet fem udsendelser fra Congress Radio
kan vi se, at de er inden for den her ring.
Hvorfor ikke indkredse hele verden?
Overvågningsteknologi kan ikke gøre bedre.
Det er ikke godt nok.
Bliv ved.
Dette er Congress Radio.
Undergrundsceller formerer sig over hele Indien.
Fortsætter det,
kan vi møde et farligt scenarie.
Vores kvinder blev udnyttet.
Nok er nok.
Indiens regering bekymrer os.
Vi må brænde den ned,
så intet af dens aske er tilbage i vores gudfrygtige land.
Det er i Bombay.
Vi bør mødes ofte for at diskutere udviklingen i folkeretten.
- Godaften, hr. Chitnis. - Godaften.
- Beklager besværet, professor Chitnis. - Intet problem.
Kom med.
- Vi ses. - Tak.
Godaften.
Løgne
og flere løgne.
Sig mig engang.
Hvor tager du hen hver aften?
Hvor er du hver aften?
Med kongressens undergrundsafdeling.
Du svor, og dog løj du.
Det var ikke min mening.
Det er ligegyldigt for dig, om din far lever eller dør.
Smid måltiderne ind.
Hun vil tilbringe resten af livet derinde.
Usha.
Bedste!
Far, jeg forlader huset.
Kan du huske, da du spurgte mig som barn: "Hvor er dine vinger?"
Jeg har vinger, far.
Men din kærlighed indespærrer mig.
Og kærligheden til dig står mellem den åbne himmel og mig.
"Nu har jeg ingen anden mulighed
"end at bryde ud af buret.
"Og, far,
"det er sandt, at jeg svor og løj.
"Men det er ikke sandt, at det er ligegyldigt for mig,
"om du lever eller dør.
"Gud er mit vidne.
"Hvis jeg kunne give dig mit liv, gjorde jeg det uden tøven.
"Så tænk eller sig
"aldrig andet.
"Det er min eneste beklagelse, jeg tager med mig.
"Pas godt på bedste.
"Led ikke efter mig, far.
"Holder vi os i live,
"mødes vi igen i et frit Indien.
"Din Usha.
"Jai Hind."
Hvad kunne jeg ellers gøre?
Hari, vi er almindelige mennesker, min søn.
Vi kender intet til mod.
Hun rejste for at kæmpe for landets frihed.
Overlever hun, vil hun bringe frihed til landet.
Og hvis ikke
vil hun dø som martyr.
Det er slikbutikken.
Skal vi fortælle dem om radiostationen?
Lad os vurdere situationen.
Kom, fart på.
Kongressens undergrundsbesked når ud til alle.
Lohia ji?
Ja, det er mig. Ikke hans spøgelse.
Jeg er Usha.
Ingen ved det, men vi står bag Congress Radio.
Hvad?
Jeg og mine universitetsvenner, Fahad og Kaushik.
- Hvor er de? - Nær porten.
Fahad, Kaushik!
- Jai Hind. - Jai Hind.
Goddag.
Jeg hedder Fahad Ahmad.
Jeg har hørt, læst så meget om dig.
Du er fantastisk.
Den store Fahad Ahmad er min fætter.
Jeg hedder Ram Manohar Lohia, en almindelig mand.
Spøg til side. Lad mig komme til sagen.
Jeg er stolt af alle tre.
Fortæl mig alt om radiostationen.
- Kom nu. - Okay.
Vi sender fra en lejlighed i Babulnath.
Fra Mangalore til Ajmer
kan vi bekræfte Congress Radios rækkevidde.
Men det er ikke nok.
Radioen skal høres fra Burma til Balochistan
og fra Kashmir til Kanyakumari.
Kamat er vores tekniske ekspert.
- Kamat. - Ja.
Vi får brug for en kraftig ensretter
for at øge radiostationens rækkevidde.
En ting til. Lydkvaliteten er dårlig.
For at rette op på det må vi droppe mikrofonen
og optage udsendelsen her.
- Er alle med? - Ja.
Vi må udvide radioens rækkevidde til tusinder
og så til millioner.
Radioen vil være nationens stemme.
Fra i morgen vil alle i hele landet
få Quit India-bevægelsen til at opblusse.
- Kæmp eller dø. - Kæmp eller dø.
Kæmp eller dø.
Amerikanerne har sporet den.
Congress Radio er i Bombay.
Luk den ned, før det bliver for stort.
Fortsætter presset, må vi løslade Gandhi.
Find den.
Ødelæg den.
Og hæng bagmændene.
Få mig ud herfra.
Jeg dør.
Kom så!
Kom så.
Fart på!
Lad mig gå.
Hr. Haldar.
Skal vi begynde?
Lad mig gå.
Jeg ved ingenting.
Hvad nu, hvis han var død?
Hans død er ikke problemet.
Hans død uden at have sagt noget ville have været et problem.
ACP har ringet.
Kommissær John Lyre, kriminalpolitiet.
Han har på egen hånd hugget hoveder af Bombays kongres i de sidste par uger.
Brigadechef Corrigan, chef for den militære efterretningstjeneste.
Congress Radio er i Bombay.
Radioen er guvernørens topprioritet.
Du får det sidste nye overvågnings- og kommunikationsudstyr.
Der er ingen tid at spilde.
Jeg finder radioen.
Og forræderne, der står bag.
Dette er Congress Radio, der sender på frekvens 42,34.
Fra et sted i Indien til et andet sted i Indien.
Hver aften kl. 20.30.
Mine kære landsmænd.
Det er Ram Manohar Lohia, der taler til jer alle.
Lohia.
Gandhi ji har givet os mantraet...
En politisk agitator på fri fod.
Kæmp eller dø.
Han må være hjernen bag Congress Radio.
For tusindvis af år siden...
Jeg vil have Lohia efterlyst over hele byen.
Nogen må have bygget radioen.
Oprøret er nu en del af vores liv.
Der er mindre end fem radioingeniører i Bombay,
der kan samle anordningen.
Vi får fat på alle.
Congress Radio er i fare.
Hvad?
Politiet leder efter jeres radioingeniør.
Hvorfor skal jeg tro på dig? Hvem er du?
- Politiet. - Hvad?
Alle revolutionære er ikke ens.
Hvem ville ellers redde revolutionære som dig?
Jeg tror ikke på dig.
Congress Radio sender fra Alankar-bygningen,
men jeg har ikke sagt det.
Red jeres ingeniørs liv.
Hvem dør udenfor nu?
- Åbn. - Hvad?
Politiet kommer. Vi må afsted.
Jeg finder bilnøglerne.
Han ved, at vi er her.
Gaonkar, tjek bagved.
Tambe, tjek foran.
Stop!
Stop så!
Stop!
Stop ham!
Stop ingeniøren!
Få ham væk!
Slip ham!
Slip mig, dit beskidte dyr!
Hvor vover du røre mig?
Balbir accepterede martyrdøden for mange år siden.
Som os alle.
Vi har ikke mistet Balbir.
Han har mødt martyrdøden.
Med løftet om, at vi fortsætter med vores frihedskamp.
Vi kunne ikke finde ensretteren i nogen butik.
Men en smugler har arrangeret det.
Derfor sender jeg jer til smugleren.
Alt kan gå galt.
- Jeg håber ikke, I bliver bange. - Nej.
Vi har styr på det.
Navn, Daulat Singh.
I aften kl. 22.00, Haji Khan Dargah Bazaar.
Hos Kabir Novelty.
Giv ham pengene, og han giver jer ensretteren.
Vær på vagt.
Vær forsigtige.
Jai Hind.
- Jai Hind. - Jai Hind.
EFTERSØGT RAM MANOHAR LOHIA
Daulat Singh.
- Vent her. - Vær forsigtig.
Kom.
- Stop! - Stop!
Stop dem!
Giv hr. Lyre besked.
Væk!
Af banen!
Væk!
Stop!
Af banen!
Politi. Stig af.
Afgang!
Stop!
Hvad laver du?
Væk!
Kom så væk!
Af banen!
Giv plads!
Hey!
- Stop! - Stop!
Tilbagehold alle, indtil hr. Lyre kommer.
Jeg følger efter.
Hey!
Hvad sker der?
Jeg bad dig blive der.
Alle går tilbage.
Hey! Hvor skal du hen? Stop!
Kommer!
- Hvad... - Hey!
Stop.
Alle bør blive her.
Politiet er her. Det er ikke en spøg.
Kommissær!
Alle bliver, indtil de er blevet kropsvisiteret.
Tjek alle.
Jeg sagde, du skulle passe på.
Du vidste, at politiet var der.
- Men det måtte gøres. - Men hvordan kunne du...
Får vi uafhængighed af, at du risikerer dit liv?
Se her, Usha.
Mine hænder ryster.
Jeg taler til dig. Svar mig.
Vær ærlig over for mig.
Gør du det her for dit land eller for mig?
Så er det, vi har sammen,
en løgn?
Nej.
Det er sandt.
Men det er minimalt
i sammenligning med vores lands frihed.
Kan du ikke følge vejen mod frihed, så lad være.
Men, Kaushik,
vær ikke en hindring på min vej.
Fahad.
Hør her.
Du tager dig af Usha.
Lov mig det!
Du skal ikke bekymre dig om hjertet,
men vores kamp for frihed bør ikke stoppe.
Mine kære landsmænd. Det er Ram Manohar Lohia, der taler til jer.
Mahatma Gandhis værdifulde lære om ikke-vold
har hjulpet os med at finde et nyt våben mod...
PUNJAB-PROVINSEN
...uretfærdighed og tyranni.
Fredelig demonstration på fabrikker, der producerer udenlandske varer.
Tilskynd jeres brødre til af forlade regeringsjob.
PUNJAB-PROVINSEN
Velkommen!
Undgå transaktioner, der kan sende jer i retten.
Lad landmænd oplagre deres korn.
Lad os fortsætte vores aktivitet.
Vi gør ikke noget galt.
Vi gør det for friheden, vi alle søger.
Det er enhver borgers pligt i dette land
at gøre sit yderste for at hjælpe landet nå sin uafhængighed.
Byen Peshawar strejkede
for at protestere mod anholdelsen af kongresudvalget.
PESHAWAR PROVINS VED NORDVESTLIG GRÆNSE
...inkassatoren under kontrol...
Kongressen kæmper igen.
Denne gang vinder vi.
Kæmp eller dø!
Undertrykkelse og intimidering...
BENGALSK PRÆSIDENTEMBEDE
Netaji kæmper fra Tyskland og kongressen herfra.
Indien vil snart være fri.
- Jai Hind! - Jai Hind!
Det må stoppe.
Nok er nok.
Vi må befri vores land for slaveri.
Lad oprøret fortsætte og styrkes i en sådan grad,
at det bringer britisk styre til totalt ophør.
Nu kan vores radio høres over hele Indien.
Hvert flag repræsenterer en undergrundsafdeling.
Vi må bruge radioen til at forberede hver afdeling til oprøret.
Dagen kommer, hvor vi bekendtgør vores endelige kamp.
Ingen kan besejre os nu.
- Jai Hind. - Jai Hind.
Løjtnant Dhar. Britisk-indisk hær.
Løjtnant Roy. Britisk-indisk hær.
Politiets angiver sagde, at de havde en ny radiopejlevogn.
Den kan opspore et radiosignal som en narkohund.
Men vi har en ting til vores fordel.
Den er umulig at skjule.
De kan kun finde frem til os, når radioen sender.
De vil bruge teknologi, og vi bruger øjnene.
SIGNALSTYRKEMÅLER
Kamat hjælper jer.
Dette er Congress Radio, der sender på frekvens 42,34.
Vi begynder fra Malabar Hill.
Fra et sted i Indien...
Alle kongresmedlemmer bør beslutte
ikke at være vidne til et underkuet land
og aktivt tage del i denne kamp.
Lad engagement motivere jeres handlinger.
Den britiske regering anser os for bøller.
Kom, lad os forene os
og blive ikkevoldelige oprørere på jagt efter frihed.
Jeg appellerer til folket om at løse konflikterne,
så vi kan komme videre som et folk.
Fra et sted i Indien til et andet sted i Indien.
Hver aften kl. 20.30.
Kammerater.
Den britiske regering er i krig med Indien.
Over hele landet
bruges hård taktik.
Tilmed er kongresudvalget...
Signalet forstærkes.
Kongressen har anstrengt sig
for at forhandle med den britiske regering,
men alt endte i en blindgyde.
Fjern dig! Væk!
Væk!
Før Gandhi ji blev fængslet, sagde han, at det var vores endelige kamp.
Vi befrier Indien eller dør i kampen.
- Kør, Gaonkar! - Ja.
Mon de kan undslippe os nu?
Usha! Varevognen er på vej denne vej.
Sluk.
Stands bilen!
De kan se os.
Kom med.
I aften tager vi til Babulnath igen.
Dette er Congress Radio på frekvens 42,34.
Intet signal her.
De har fundet en fidus.
De udsender fra en anden bygning.
Når vi sporer deres signal,
vil de igen ændre placering, når de ser os.
"Fidus".
Det ord kan jeg lide.
Nu må vi finde en "fidus" for at imødegå deres "fidus".
Vi må gøre noget, så når de ser os,
er de inden for rækkevidde.
Vi kan gøre en ting.
- Goddag. - Goddag.
Kom med os.
Goddag.
Jeg har en stor ordre.
Lav, som mange du kan.
- Meget vel. - På 100 x 30 cm.
M.K. GANDHI IKKE-VOLD I FRED OG KRIG
Rul tæt sammen, og smid.
Lohia ji, fjerner vi os ikke fra sandheden
om Gandhi jis ikke-vold?
Det, der er sandt, er ikke nødvendigvis det rette.
Jeg ved blot, at vi har ret.
Men Gandhi ji er sandheden.
Vi kan først hvile os, når vi har opnået frihed.
Hviler vi os, forråder vi dem,
som gav os frihedens fakkel
takket være deres offer.
Lohia ji.
Vi har ikke set bilen i fire dage.
Briterne må have givet op.
Briterne er måske eller måske ikke gode, men de er gode til bedrag.
Vent ikke på vejledning.
Revolutionen i Indien er de fattiges revolution.
I et frit Indien vil arbejdere og landmænd trives.
Undskyld?
Strejker er det bedste værktøj mod uafhængighed.
Strejken må fastholdes, indtil frihed er opnået.
Stands bilen!
Hinduer og muslimer må stå sammen.
Ballard Road, mod øst.
Boykot britiske varer.
Træk jeres penge ud af regeringens banker.
Boykot alle, der tjener den undertrykkende regering.
Overvej at flytte på landet.
Spar sammen.
Hav spinderokke i jeres hjem,
og stræb efter økonomisk uafhængighed i landsbyerne.
Den britiske regering har vist sit sande ansigt...
Politiet er her.
Vi er nu...
De ved, at vi er her.
- Fart på! - Kamat ji, du går.
Politiet genkender dig.
- Og radioen? - Det er vores ansvar. Gå.
Sig frem.
Vi har sporet signalet til Ballard Road 79, Sunshine Building.
Ballard Road 79, Sunshine Building. Send styrken.
POLITI
Det er Bombay politi.
Alle bør roligt forlade bygningen.
Tomhændet.
Alle, der tror, at de er smarte,
vil rådne bag tremmer resten af deres liv.
Fahad, bind det hurtigt sammen.
Alle bør langsomt komme ud.
Vi gennemsøger alle huse.
Det er for jeres egen sikkerheds skyld.
Så stå ikke i vejen, og lad os udføre vores job.
Bevar roen.
Fahad, du bør gå.
- Jeg smider det i gyden. - Hvorfor? Kan kun du dø for landet?
Du smider det. Jeg samler det op.
Hørte du ikke skuddet?
Jeg spurgte dig om noget!
Altså...
- Min nabo... - Døde din nabo?
Han halter.
Der er han.
Fint. Vær forsigtig.
Jeg løber i forvejen.
Bliv der. Ryk tilbage.
Tilbage.
- Bliv der. - Vi er fanget.
Hvor længe går der?
Sig frem.
Vi har tjekket hele bygningen. Vi har intet fundet.
Hvordan er det muligt?
Af banen! Fjern jer!
Alle går ind.
Kom så.
Kom nu, Usha.
Fart på, Fahad.
Hvordan fandt politiet os?
Triangulering.
Politiet bruger to biler og ikke en.
Det hedder triangulering.
Lad mig forklare.
Forestil jer, at kruset er vores radio,
og kopperne er de to politibiler.
De her to biler kører på Bombays gader
på jagt efter radioen.
Når de to biler
er inden for rækkevidde på en halv kilometer af vores radio,
kan de opfange vores signal og retningen, det kommer fra.
Nu tegner jeg to linjer fra bilerne mod signalets retning.
Skæringspunktet mellem disse to linjer
viser radioens placering.
Uanset hvor vi sender fra,
vil politiet begrænse placeringen til to-tre bygninger.
Inden for fem minutter.
Det vil være for risikabelt at sende nu.
Landet forbereder sig til den endelige kamp,
og vi har fastsat datoen.
Til diwali.
Men det er ikke kendt endnu.
Og landets undergrundsafdelinger må begynde sammen.
Og den besked kan kun sendes gennem radioen.
Stopper vi Congress Radio nu, vil det hårde arbejde være forgæves.
Kan vi sætte en ny sender op?
Nemlig.
Hvad nu, hvis vi sætter en ny sender op omkring 20 km væk fra den første?
Ja.
Og når bilerne nærmer sig den første sender,
slukker vi den og tænder for den anden sender.
Og når bilerne når frem til den anden sender,
vil udsendelsen være færdig.
De har ret.
Bilerne kører langsomt.
Godt arbejde!
Vi gør sådan her.
Vi flytter den nuværende sender til en ny lejlighed
og begynder at bygge en ny sender.
Diwali er om ti dage.
Vi har kun ti dage.
Kæmp eller dø.
De har ikke sendt noget i fem dage.
Hvad nu, hvis de kender til den anden bil?
Dhar, sig mig,
hvad ville du have gjort i deres sted?
Der er kun en måde at omgå trianguleringen på.
To sendere.
To sendere?
Jeg er med.
Vi har ikke tid til at triangulere to sendere på en aften.
Hvis Lohia har fundet en fidus,
så sætter ingeniøren en ny sender op et sted.
Lad os fange dem alle.
Samme dag, samme tid, sammen.
Gennem Congress Radio må vi omdanne små gnister af frihed
til rasende flammer over hele Indien.
Ram Manohar Lohia
Navn - Sarojini Adresse - Tilak Marg Ajmer
En besked fra Lohia ji.
Test.
Dette er Congress Radio. Test.
Vi må vise folket, at vi er klar.
Offentligheden vil rejse sig med os
og forvandle flammerne til en vulkan af frihed.
- Er I klar? - Ja!
Lohia ji, begge radioer er klar.
Flot klaret.
Kamat, Fahad, gør jer klar til at optage talen.
Okay.
Fyrværkeri!
Jeg vil sprænge meget til denne diwali.
Mine kære landsmænd.
I aften er revolutionens aften.
I aften omdanner vi Gandhi jis slogan
"Kæmp eller dø" til handling.
Jeg begynder at sende fra Sitara-bygningen.
Du holder øje med radioen i lejligheden.
Hvor er ingeniøren?
Hos Julie.
Julie!
Nej! Slip ham!
- Vent! - Nej!
- Du kan ikke gå! - Nej!
Der er fem timer til udsendelsen.
Vi skifter sender, før ingeniøren giver dem vores placering.
Vær sød at sætte farten op.
Kør videre.
Jeg så manden på den anden side af vinduet.
Af banen!
Unger affyrede fyrværkeri, da jeg så ham.
Er du sikker?
Jeg sværger på, at det var ham.
Andre alternative ruter?
Usha, Fahad.
Det ved jeg ikke, men der en vej forude...
Hvad er det her?
Lohia ji kom væk i tide. Han vil møde jer.
De fangede ingeniøren.
Han fortalte dem om den nye sender i Santa Cruz.
Du bliver belønnet, hvis du har ret.
Han var her bare.
Lohia er ikke derinde.
Gør pejlevognene klar.
I dag
dør Congress Radio.
Vi bliver fanget, hvis vi sender i dag,
for det er umuligt at omgå trianguleringen med kun en sender.
Nej.
Vi må for enhver pris sende i dag.
Alle venter på min annoncering.
I min tale i dag giver jeg dem alle grønt lys.
Luk Indien ned.
I dag må vi vise alle indere,
hvordan vi kan knække det britiske imperiums rygrad.
Vi sender, Lohia ji.
Ikke "vi", kun en af jer.
I behøver ikke begge risikere livet for det her.
I får andre muligheder for martyrdom.
I bestemmer, hvem af jer det bliver.
Det er ikke en anmodning, men en ordre.
Jai Hind.
- Jai Hind. - Jai Hind.
- Fahad, stop. - Usha, stop mig ikke.
Jeg sender, du bliver her.
Fahad!
Jeg var 18 måneder, da jeg fik polio.
Jeg har ikke kunnet gå på begge mine fødder siden.
Jeg har altid følt mig ufuldkommen.
Jeg har en chance for at blive fuldkommen.
Tag den ikke fra mig.
Du er ikke den eneste, der kæmper for fuldendelse.
Jeg er en pige.
Det var en kamp at forlade huset.
Jeg er gandhianer,
men ved du, hvor mange gange jeg har løjet?
Hvor ofte jeg har snydt?
Jeg svor over for min far og løj for ham.
Vi er begge ufuldkomne.
Hvordan beslutter vi os?
Gør du, som jeg siger?
Jeg giver ikke op.
Sværg på Indiens uafhængighed.
Jeg sværger på Indiens uafhængighed.
Kan du se kanonen?
Vi løber om kap derhen.
Det er snyd.
Vi havde en aftale.
- Du svor, det er snyd. - Aftalen var en fidus!
Du udfordrede en halt person
og pressede ham til at aflægge ed.
Det er forræderi.
Hvilken anden mulighed havde jeg?
Enten lever jeg med dit had, eller jeg hader mig selv.
Og jeg vælger dit had.
Tilgiver du mig?
Usha!
Var jeg i dit sted,
havde jeg gjort det samme.
Kæmp eller dø!
Kæmp eller...
Jai Hind, Usha!
Har Fahad sagt det?
Ja.
Gå.
Nej!
Jeg går ingen steder.
Politiet anholder mig enten herinde eller udenfor.
Du ofrer dig selv for ingenting.
I dag er vi begge
klar til at opgive vores liv for det, der får vores hjerter til at banke.
For nogle er revolution kærlighed,
og for andre er kærlighed revolution.
Dette er Congress Radio, der sender på frekvens 42,43.
Fra et sted i Indien til et andet sted i Indien.
Mine kære landsmænd. Det er Ram Manohar Lohia.
Roy, rapporter.
I aften er revolutionens aften.
Intet signal.
I aften er Indiens udfordring.
Intet.
I aften er det offerets aften.
I aften kæmper vi for frihed.
I aften afprøver vi Gandhi jis slogan "Kæmp eller dø".
I aften ødelægger vi netværk for veje, jernbaner og telegraflinjer...
Ifølge Fahad
har vi kun fem-ti minutter til at sende,
før politiet finder os.
Ja.
I aften må I fjerne frygten fra jeres hjerter.
Vi må gøre oprøret til vores endelige kamp for frihed.
I aften bliver vores og deres skæbne afgjort.
Dhar.
I aften udrydder vi det britiske imperium.
Uden hensyn til, hvor længe det varer...
Signalet kommer fra Malabar Hill.
Javel.
Kør til Malabar Hill.
Selv hvis vi snubler, vil vi rejse os og kæmpe.
Vi vil udnytte vores folks sorg og udfordringer som en kilde til mod.
Som en brændende vulkan
vil frihedens flamme brænde for evigt i vores hjerter.
- Sig frem. - Vi har fundet signalet.
Hjørnet af Kamla Nehru-parken, 45 grader sydvest for Ridge Road.
Fremragende. Begynd trianguleringen.
Uafhængighed, selvrespekt og selvstyre.
Og dette krav lyder...
Usha, vi holder radioen i gang og går.
Budskabet bliver bragt, uden at vi bliver fanget.
Og hvis politiet kommer efterfølgende og stopper udeendelsen?
Hvordan vil du stoppe politiet?
Jeg stopper dem.
Usha, vær ikke dum. De har våben.
Jeg tager kuglen og dør.
Men de får ikke lov at stoppe udsendelsen, mens jeg er i live.
Her.
Sitara-bygningen, Gibbs Road.
Gibbs Road.
- Send styrken. - Javel.
- Gaonkar, Gibbs Road. Tjept. - Javel.
Vi har dem.
Du bør gå, Kaushik.
Jeg går ingen steder.
Der vil en tid være anarki over hele landet.
Men anarki er bedre end trældom.
Anarkiet begynder i byerne, for byerne vil sulte, da korn,
grøntsager og frugt ikke kommer frem.
Stop forsyningskæderne til byerne.
Forlad byerne, og tag til landsbyerne.
CALCUTTAS HØJESTERET
Politiet er her.
Derovre er radioens antenne. Fjerde sal.
Vi flytter skabet.
Kom med annonceringen, Lohia ji.
De, der vælger ikke at deltage i denne kamp for frihed,
vil sætte præg på historien.
Deres fejhed vil også blive taget i betragtning.
Det er vigtigt, at folk er klar.
For at sikre revolutionens succes
må der bringes ofre.
Den revolutionære bevægelse inkarnerer vores handlekraft.
Nu skal vi vise, at vi er sande indere!
Tjek der.
Nu er det tid at dø én gang for alle og ikke dø hver dag.
Politi!
Kom med annonceringen, Lohia ji!
...klar til at opgive vores liv.
Vi kan ikke give vores land et nyt liv.
Vi er besluttet på at kæmpe, ofre liv
og aldrig overgive os.
Kom med annonceringen!
Mine venner, bryd lænkerne, og skab historie.
Åbn døren!
Stop togene, stop posten, stop telegrammerne, afbryd telefonen.
Sæt Indien på hold.
- Kæmp eller dø! - Kæmp eller dø!
- Jai Hind! - Jai Hind!
- Sæt Indien på hold! - Sæt Indien på hold!
Åbn døren!
Længe leve revolutionen!
Churchill, forlad Indien!
Længe leve revolutionen!
- Jai Hind! - Jai Hind!
Kom nu.
Grib ham.
Få fat på hende!
Hey!
I kan slå mig ihjel,
men i dag spiller vores sang til ende!
- Vande Mataram! - Vande Mataram!
Anhold dem.
- Vande Mataram! - Vande Mataram!
Vande Mataram!
Længe leve revolutionen!
Kæmp eller dø!
Længe leve revolutionen!
Vande Mataram!
Nej, guvernør.
Tingene er gået for vidt i det bengalske præsidentembede.
General.
Hold hæren på standby.
Dræb dem alle!
Længe leve revolutionen!
Hvor er Lohia?
Kæmp eller dø!
Stop dem!
Længe leve revolutionen!
Sig, hvor Lohia er, og du lever!
Skriv under.
Kæmp eller dø!
Jai Hind!
Drømmen om Indiens uafhængighed er blevet knust.
Den er blevet knust.
Du skal bare tage et navn... Ram Manohar Lohia.
Og du lever.
Jai Hind!
USHA BLEV IDØMT 4 ÅRS FÆNGSEL I POONAS YERAVADA FÆNGSEL.
Kære Usha.
Jeg tænker på, hvordan dine dage går i fængsel.
Jeg gyser ved tanken om,
at min datter, der engang drømte om at flyve højt med de sibiriske traner,
nu er lukket inde i et bur.
Men da Lohia ji kom, bragte hans opmuntrende ord trøst.
Vi bekæmper ikke tyranner for at blive sejrherrer,
vi bekæmper dem, fordi de er tyranner.
Jeg har aldrig fået så stor respekt som nu,
hvor jeg er min datters far.
Jeg er glad for, at du svor og løj.
Din far, der var slave af briterne, er død.
Nu er en ny far kommet til live...
...som er stolt over at have dig som datter.
Du er min perle.
Jeg ved, at fire år er lang tid.
Spørgsmålet vil måske hjemsøge dig:
"Hvorfor udholdt jeg så stor smerte?"
Når du kommer ud af fængslet,
vil ingen måske genkende dig længere.
Mens nogle folk bliver beundret, nogle får kærlighed,
forbliver andre ubemærkede i historien.
Men husk altid en ting,
den ubesungne helt har større betydning end nogen anden helt.
Fordi den ubesungne helt er en ren
og ubestridelig helt i enhver forstand.
Som når en lille gnist antænder revolutionens fakkel
og forvandler sig til selve faklen.
Du er ikke blot en revolutionær,
du er revolutionen selv.
Din kamp er de vinger,
som vil flyve os mod et uafhængigt Indien.
Jai Hind!
Vande Mataram!
USHA BLEV LØSLADT I 1946 OG HYLDET AF 20.000.
FILMEN ER DEDIKERET DE UBESUGNE HELTE, DER KÆMPEDE FOR INDIENS FRIHED.
LOHIA BLEV ANHOLDT I 1944 OG TORTURERET
AF BRITERNE I LAHORE FORT-FÆNGSLET.
HAN FORTSATTE FRIHEDSKAMPEN EFTER SIN LØSLADELSE I 1946.
USHA MEHTA, DER VAR INSPIRATION TIL DENNE FILM,
VANDT PADMA VIBUSHAN I 1998. HUN DØDE I 2000.
HUN UNDGIK POLITIK.
Tekster af: Maria Kastberg
Kreativ supervisor: Toni Spring